લંડન : નેતાજી સુભાષચંદ્ર બોઝ રહસ્યમય રીતે લાપતા થયા તેનો ભેદ ઉકેલવાના પ્રયાસ રૂપે બ્રિટનની એક વેબસાઈટે કેટલાક કહેવાતા સાક્ષીઓના નિવેદન જાહેર કર્યા છે જેને લીધે એવું લાગે છે કે આ સ્વતંત્રતા સેનાનીનું તાઈવાનમાં થયેલી વિમાન દુર્ઘટનામાં મૃત્યુ થયું હતું. પાંચ સાક્ષીઓના હવાલાથી એ બાબતને પૂરવાર કરવાનો પ્રયાસ કરવામાં આવ્યો છે કે ૧૮ ઓગસ્ટ,૧૯૪૫ના રોજ તાઈપેઈમાં વિમાનીમથકના બહારના વિસ્તારમાં વિમાન દુર્ઘટનામાં ઈન્ડિયન નેશનલ આર્મીના સ્થાપકનું મૃત્યુ થયું હતું.